ธปท.ใช้ฤกษ์ดีชูตลาดไบบอร์ขึ้นลงดอกเบี้ย
ธปท.ปลื้มตลาดใช้ดอกเบี้ยไบบอร์อ้างอิงมากขึ้นถึง 2.5 แสนล้าน หนุนให้ธนาคารปรับดอกเบี้ยตามนโยบายการเงินได้เร็วขึ้น
25 ก.พ. 2555

ธปท.ปลื้มตลาดใช้ดอกเบี้ยไบบอร์อ้างอิงมากขึ้นถึง 2.5 แสนล้าน หนุนให้ธนาคารปรับดอกเบี้ยตามนโยบายการเงินได้เร็วขึ้น
นางสุชาดา กิระกุล รองผู้ว่าการด้านเสถียรภาพการเงิน ธนาคารแห่งประเทศไทย (ธปท.) กล่าวว่า การทำธุรกรรมทางการเงินที่อ้างอิงดอกเบี้ยไบบอร์ (BIBOR) ในปี 2554 เริ่มมีความนิยมใช้มากขึ้น โดยรวมแล้วการกู้ยืมระหว่างธนาคารสูงขึ้นถึง 16% เมื่อเทียบกับปี 2553 ส่งผลให้วงเงินที่ทำธุรกรรมอ้างอิงไบบอร์เพิ่มขึ้นจาก 2.1 แสนล้านบาท เป็น 2.5 แสนล้านบาท 
ที่สำคัญมีธุรกรรมประเภทอายุ 3 เดือน ใช้ดอกเบี้ยอ้างอิงไบบอร์เพิ่มขึ้นถึง 7 เท่า ทำให้วงเงินธุรกรรมใช้ไบบอร์เพิ่มขึ้นจาก 5,700 ล้านบาท เป็น 4.6 หมื่นล้านบาท ขณะที่ธนาคารมีการออกตั๋วแลกเงิน หรือตั๋วบี/อี ที่ใช้ดอกเบี้ยอ้างอิงไบบอร์เพิ่มขึ้น 3 เท่า ปีนี้จึงตั้งเป้าจะให้ตลาดมีการใช้ดอกเบี้ยไบบอร์ในการอ้างอิงเพิ่มขึ้น 2 
นางสุชาดา กล่าวว่า หาก ธปท.สามารถส่งเสริมให้ตลาดการเงินใช้ดอกเบี้ยไบบอร์อ้างอิงมากขึ้น การส่งผ่านนโยบายการเงินหรือการปรับดอกเบี้ยนโยบายถึงสถาบันการเงินหรือธนาคารพาณิชย์จะทำได้เร็วขึ้น ไม่ต้องรอให้ดอกเบี้ยเงินฝากหรือดอกเบี้ยเงินกู้ลูกค้ารายใหญ่ชั้นดี ซึ่งใช้เวลานานกว่าที่ธนาคารจะค่อยปรับลดลงตาม